Itävalta

Itävalta (saks. Österreich) [1] sijaitsee Euroopassa. Itävallalla on maarajaa Saksan, Sveitsin, Liechtensteinin, Italian, Slovenian, Unkarin, Slovakian ja Tšekin kanssa. == Alueet == Itävalta on liittotasavalta jossa on yhdeksän osavaltiota: Burgenland Ylä-Itävalta (Oberösterreich) Tiroli (Tirol) Kärnten Salzburg Wien Ala-Itävalta (Niederösterreich) Steiermark Vorarlberg == Kaupungit == Wien (1 631 082) Graz (250 099) Linz (188 968) Salzburg (149 997) Innsbruck (117 180) Klagenfurt (92 404) Villach (61 221) Bregenz (29 139) == Muut kohteet == Alpit Nationalpark Hohe Tauern, kansallispuisto vuoristossa Nationalpark Kalkalpen, kansallispuisto National Park Thayatal, kansallispuisto Tšekin rajalla == Ymmärrä == Itävalta on yksi alppimaista, ja näin ollen huomattava osa matkailijoista tulevat talvella maahan laskettelemaan ja kesällä vaeltamaan tai pyöräilemään. Maan itäosassa Wienin seudulla on kuitenkin tasankoa. == Tule == === Lentokoneella === Suurin lentoasema sijaitsee Wienissä, johon Finnair ja Austrian lentävät suoraan Helsingistä. Kansainvälisiä lentoja on myös Salzburgiin ja Innsbruckiin, varsinkin talvella. Jos matkakohde on maan länsiosassa kannattaa lentää Müncheniin ja jatkaa matkaa junalla. === Junalla === Wieniin on junayhteydet naapurimaista. === Autolla === === Bussilla === == Liiku == === Junalla === ÖBB [2] on Itävallan vastine VR:lle ja sillä pääsee suurimpiin kaupunkeihin ja usein myös pienempiinkin paikkoihin. Junia menee Itävallassa usein ja kaikkialle. === Autolla === Monessa tapauksessa maaseudun pieniin alppikyliin ja laskettelukeskuksiin ei ole muuta tapaa tulla kuin autolla. Moottoriteillä ajaminen on maksullista. Maksu suoritetaan ostamalla huolto-asemilta tai raja-asemilta tarra (Vignette), joka kiinnitetään auton tuulilasiin ja joka on voimassa 10 päivää, kaksi kuukautta tai vuoden. Jos jää kiinni ajamasta moottoritiellä ilman kyseistä tarraa, joutuu maksamaan sakkoja. Tämän lisäksi jotkut tunnelit ja vuoristosolat (kuten Brenner-solan moottoritie Italian rajan ja Innsbruckin välillä) maksavat vielä erikseen. Vuoristoteillä kannattaa noudattaa äärimmäistä varovaisuutta, varsinkin talvisaikaan. Monet vuoristotiet ja solat ovat kuitenkin suljettu liikenteeltä talvisaikaan turvallisuussyistä. Joillekin vuoristoteille on pääsy kielletty asuntovaunuilta. === Bussilla === === Lentokoneella === Itävallassa kulkee maan sisäpuolella paljon lentokoneita eri lentokentille. == Puhu == Itävallassa puhutaan saksaa. Kaupungeissa pärjää englannilla, mutta maaseudulla useimmat ihmiset eivät ymmärrä kuin saksaa. Useimmat ihmiset osaavat myös italiaa etenkin Tirolin alueella. == Osta == Itävallan valuutta on euro. Sunnuntaisin kaupat ovat kiinni. === Hintataso === Itävallan hintataso on hieman Suomen hintatasoa matalampi. Tipin antaminen on yleistä. == Syö == Itävaltalainen perinteinen keittiö on saanut vaikutteita varsinkin Saksasta ja Tšekistä, toisin sanoen tyypilliseen annokseen kuuluu sianliha makkaran tai pihvin muodossa tarjottuna knöödelien ja joskus hapankaalinkin kera. Itävallan ehkä tunnetuin pääruoka on naudanlihasta valmistettu wieninleike (Wiener Schnitzel). Perinteisiin jälkiruokiin kuuluu sachertorttu (Sachertorte), joka on kotoisin wieniläisestä Sacher-hotellin kahvilasta ja omenakakku (Apfelstrudel) joka melkein aina tarjotaan kerman kera. == Juo == Vesijohtovesi on yleensä hyvälaatuista kaikkialla Itävallassa. Wienissä on elävä kahvikulttuuri ja kahviloissa on usein suuri tarjonta erilaisia erikoiskahveja. Itävaltalaiset juovat usein olutta ja paikallisia merkkejä on runsaasti. Maassa viljellään myös viiniä. Vahvat alkoholijuomat ovat usein todella vahvoja (60-80%), ja niitä ei juoda kun pienen lasillisen. Paikallinen erikoisuus on Almdudler, yrteistä valmistettu limonadi. == Nuku == Majoitus on yleensä korkeatasoista, joskin kallista, varsinkin laskettelusesongin aikaan. == Opiskele == Itävallan koulutussysteemi aina ala-asteelta yliopistoon on arvostettua ja laadukasta. == Työskentele == == Pysy turvassa == Itävalta on turvallinen maa. === Hätänumerot === Yleinen hätänumero: 112 Poliisi: 133 Palokunta: 122 Ambulanssi: 144 == Pysy terveenä == Varsinkin kevättalvella lumivyöryt ovat yleisiä Alpeilla. Itävallassa apteekkeja on paljon ja päivystykseen pääsee vuorokauden ympäri. Useimmiten pienemmissäkin paikoissa on oma sairaala. == Kunnioita == Jos vaikkapa ajat autolla pitää jalankulkijoille antaa aina tietä. Maan kansalaiset ovat vieraanvaraista ja kohteliasta väkeä. Ventovieraiden ihmisten tervehtiminen ("Guten Tag" tai "Grüß Gott") on normaalia vaikkapa kävelyllä. Itävaltalaiset ovat hyvin tarkkoja myös kiitos- ja ole hyvä -asioissa. Kodeissa on tapana ottaa kengät pois jalasta. Saunominen julkisissa saunoissa tapahtuu alasti, jopa uimapuvut on kielletty. == Ota yhteyttä ==